Međunarodni dan pismenosti

14. rujna učiteljice su s nama pošle, ni više ni manje,

u Sotin u knjižnicu kod ˝tete Sanje˝

u nastavu smo krenuli sa igrama

da se ne opterećujemo na početku dana matematičkim brigama.

Zatim su uslijedili matematički zadaci koji nisu bili ˝strava˝

Ponavljanje od prošle godine, pa smo rezultate istresali kao iz rukava.

Zašto ste u knjižnici ? uslijedilo je pitanje jedno

Al svi su davali netočne odgovore, niti jedno nije spomena vrijedno.

Radi Međunarodnog dana pismenosti objasnila je teta Sanja svima

Pa smo se upitali: Kakve to veze sa igrama i matematičkim zadacima ima.

Ubrzo smo sami do odgovora došli

Da ne znamo čitati i pisati ne bismo niti jednu igricu znali igrati, niti jedan zadatak iz matematike prošli.

˝Koliko ste sretni što idete u školu, sigurno ne znate?˝

˝Sretni?! Jel vi to nas teta Sanja zezate?˝

Pustila nas je da zaključimo sami što je htjela reći

podijelila nam je enciklopedije da listamo, bez ijedne upute i riječi.

Zaključili smo da ima obitelji bez hrane i vode-sa velikim brigama

pa se ne stignu ˝baviti˝ brojkama, slovima i knjigama.

 

Da smo sretni što imamo priliku naučiti čitati i pisati sada to i sami znamo

al nas treba na nastavi podsjetiti (kada nam se neda učiti) samo.

Zatim smo čitali i svi se smijali

dok smo jezikolomkama jezike svijali

˝Je li uistinu teško?˝ tko se sada pita

Objavljujemo neke, pa neka sam pročita.

|  |  |
| --- | --- |
| ***Jezikolomke***  ***Ture bure valja, Ture bure gura. Brže ture bure valja, nego Ture bure gura.***  ***Igla igra igru igle.***  ***Na štriku se suši šosić.***  ***Suši se, suši se šosiću moj!***  ***Kralj Karlo i kraljica Klara su krali klarinet.*** | C:\Users\Vukoja\Desktop\MIRNA POSAO\mdp4\IMG_4271.JPG |

Što su inicijali,

Znali su oni veliki, a naučili su mali

Prvo slovo svojeg imena smo risali

Zatim različitim bojama bojili, sjenčali i brisali



Slova smo bojili svi po redu

Ali nismo uspjeli dobiti našu tridesetslovnu abecedu



Kao što nas odaje školska slika

U našoj PŠ Sotin su dvije učiteljice i samo nas 17 učenika!

